У лето 1943. године II СС оклопни корпус је са својим елитним дивизијама „Телесна гарда Адолфа Хитлера“ (Јозеф Дитрих), „Рајх“ (Валтер Кригер) и „Мртвачка глава“ (Херман Прис), учествовао у операцији „Цитадела“. У тешким борбама код Курска (види Курска битка), корпус који се налазио у саставу 4. оклопне армије, претрпео је велике губитке. 12. јула 1943. године Хаусер је предводио своје три дивизије у тенковској бици код Прохоровке. Та битка је постала позната по томе што је у њој учествовало више од 1000 тенкова и сматра се највећом тенковском битком у Другом светском рату. Како у наредним данима није постигла решавајући пробој а претрпеле велике губитке, 4. оклопна армија Хермана Хота почела је са повлачењем. Немци су 5. августа напустили Белгород а 23. августа и Харков.